**Tudalen 302**

**Cofnodion cyfarfod y Cyngor Cymuned a gynhaliwyd yn y Ganolfan Gymuned ar 25 Mehefin, 2025.**

**YN BRESENNOL** – Y Cynghorwyr Andy Mitchelmore (Cadeirydd), Iona Pierce, Paul Evans, Kevin Shenton, Bryan Jones, Ian Jones a David Taylor ynghyd â’r Clerc (John Roberts).

**1. YMDDIHEURIADAU** – Y Cynghorydd Huw Jones. **2.** **DATGAN BUDDIANNAU** – nid oedd buddiannau i’w datgan.

**3**. **COFNODION** – Cyflwynwyd cofnodion y cyfarfod a gynhaliwyd ar 28 Mai, 2025 a chadarnhawyd eu bod yn gywir.

**MATERION YN CODI O’R COFNODION**

**5. Symiau Gohiriedig Sir Ddinbych, gwerth £11,370.95 i wella mannau agored – cais i ddarparu cyfarpar chwarae ar gae’r ysgol.**

Dywedodd y Cadeirydd iddo gwrdd â staff yr ysgol a chynrychiolydd o gwmni Creative Play Ltd i drafod cyfarpar chwarae i’w gosod ar gae chwarae’r ysgol. Mae’r cwmni’n awr yn paratoi cynllun, a chostau, ar gyfer y safle, a bydd y rhain ar gael i’w trafod ymhen 3-4 wythnos. **Penderfynwyd** - nodi’r sefyllfa.

**5. Cae chwarae posibl yn Hendrerwydd** – soniwyd eto fod Clwb Pêl-droed Llangynhafal wedi anfon cais i Gyngor Sir Ddinbych am gymorth grant tuag at y prosiect uchod. Roedd staff Sir Ddinbych yn ymchwilio i gronfeydd posibl i’w defnyddio at y diben hwn ond, hyd yma, nid oedd ymateb wedi dod i law.

**6**. **Plac yn Hendrerwydd i nodi lleoliad Hendrerwydd Uchaf (ffermdy o’r unfed ganrif ar bymtheg) a gafodd ei symud i Amgueddfa Sain Ffagan, Caerdydd**.

Roedd rhai o’r aelodau wedi cwrdd ar y safle yn Hendrerwydd (union gyferbyn â mynedfa Hendrerwydd Farm) i drafod y trefniadau ar gyfer gosod y plac. Cytunwyd ar leoliad a chytunodd y Cynghorydd Ian Jones i baratoi’r safle a threfnu, gyda chontractiwr os oedd angen, i osod plinth ar gyfer y plac. Ar ôl cwblhau’r gwaith, byddai angen ychwanegu’r safle at y contract torri gwair.

**7. Gardd y Gymuned ym Maes Hafal, Gellifor, biniau gwyrdd ar gyfer gwastraff**  **o’r ardd** -roedd Gwasanaethau Tai a Chymuned Sir Ddinbych yn parhau i ystyried y mater.

 **TUDALEN 303 8. Meinciau yn y gymuned** – Dywedodd y Cynghorydd Paul Evans fod y gwaith ar safle’r fainc yn Comins wedi’i gwblhau. Diolchodd yr aelodau iddo am ei waith yn Comins a chyffordd Rhewl gan nodi fod cyflwr y meinciau wedi gwella’n arw.

O ran y meinciau eraill, dywedodd y Cynghorydd Kevin Shenton ei fod wedi adolygu eu cyflwr ac roedd angen rhoi sylw i dair ohonynt. Cytunwyd i ofyn i’r contractiwr ymgymryd â gwaith cynnal a chadw yng nghyswllt y rhain.

 **9. Materion priffyrdd** – **(i) Cyflwr gwael y ffyrdd** – O ran cyflwr gwael y ffyrdd, nododd yr aelodau fod cyllid gwerth £4.8 miliwn wedi’i ddyrannu gan Sir Ddinbych ar gyfer gwaith cynnal a chadw ffyrdd rhwng 2025 a 2027. Roedd yr aelodau’n gobeithio y byddai rhan o’r cyllid hwn yn cael ei ddefnyddio i drwsio’r ffyrdd yng nghymuned Llangynhafal.

**(ii) Gwrychoedd wedi gordyfu** - tynnwyd sylw’r Adran Briffyrdd at y ffaith bod nifer o wrychoedd wedi gordyfu yn ardal Gellifor a’r Rhos. Roedd yr Adran Briffyrdd wedi ymateb drwy ddweud bod y gwrych ar y ddwy gornel ger Plas yn Rhos yn rhan o’r prif rwydwaith ac y byddai’n cael ei dorri yn ystod yr wythnosau nesaf a byddent yn cysylltu â thirfeddianwyr Gellifor i’w hatgoffa o’u cyfrifoldebau.

**(iii) Terfyn cyflymder o 20mya** - yn 2024, lansiodd Llywodraeth Cymru adolygiad o’r terfyn cyflymder diofyn o 20mya drwy Gymru gyfan. Roedd yr adolygiad wedi’i gwblhau’n awr ac, yn Sir Ddinbych, ni fyddai unrhyw newidiadau i’r trefniadau presennol.

**10. Diffibriliwr** **y tu allan i dafarn y Golden Lion, Llangynhafal** – dywedodd y Cynghorydd Kevin Shenton fod diffibriliwr newydd wedi’i brynu a’i osod y tu allan i dafarn y Golden Lion, fel y cytunwyd yn y cyfarfod diwethaf. Cadarnhaodd fod pedwar diffibriliwr yn y gymuned, a hynny yn Hendrerwydd, Ysgol Gellifor, Eglwys Llangynhafal a thafarn y Golden Lion. Roedd Mr Tony Killow yn cynnal a chadw tri ohonynt ar ran y Cyngor Cymuned, a Mr Rob Hammond yn cynnal a chadw hwnnw’r tu allan i’r Golden Lion..

Penderfynwyd – (i) diolch i’r Cynghorydd Kevin Shenton am ei waith yn y cyswllt hwn a (ii) cymeradwyo’r taliad o £915.00 + £183.00 TAW = £1098.00 i Defib Store Ltd

 **TUDALEN 304 11. Materion yn codi o’r cyfarfod agored ym mis Ebrill – Cymorth i Bobl Hŷn –**Yn dilyn trafodaeth yn y cyfarfod diwethaf, dywedodd y Cynghorydd Kevin Shenton ei fod wedi cysylltu â Thîm Gwytnwch Cymunedol Cymunedol Sir Ddinbych i holi am y gwasanaethau sydd ar gael i hybu iechyd a lles pobl hŷn yn y gymuned ac y byddai’n rhoi rhagor o wybodaeth i’r aelodau maes o law.

**12. MATERION ARIANNOL –**

**(a) Balans yn y banc ar hyn o bryd –** nododd yr Aelodau mai £7,806.14 oedd y balans yng nghyfrif y Cyngor ar 01.06.2025

 **(b) talu anfonebau** (gweler eitem 10 uchod)

**13. GOHEBIAETH NEWYDD** - Roedd yr aelodau wedi cael yr ohebiaeth ddiweddaraf ynghylch y materion a ganlyn cyn y cyfarfod:

**(a) Un Llais Cymru/ Cymorth Cynllunio Cymru -**  Cyflwynwyd a nodwyd y cylchlythyr misol a manylion digwyddiadau hyfforddi.

**(b) Parc Cenedlaethol newydd arfaethedig** –ers y cyfarfod diwethaf, roedd Cyfoeth Naturiol Cymru wedi rhyddhau adroddiad ar ganlyniadau ymgynghoriad cyhoeddus a gynhaliwyd yn 2024. Roedd yr adroddiad ar gael ar-lein a anfonwyd dolen at yr aelodau er gwybodaeth.

Hefyd, rhannodd y Cadeirydd ddogfen yn dwyn y teitl “Crynodeb o’r Buddion”. Roedd hon yn amlinellu’r effaith ar bobl leol ac ar ffermwyr. Ystyriwyd bod busnesau amaethyddol ffyniannus yn rhan hanfodol o unrhyw barc cenedlaethol iach gan fod y rhain yn dylanwadu ar y dirwedd, yn cynhyrchu adnoddau ac yn diogelu traddodiadau diwylliannol.

**Penderfynwyd** – bod y dogfennau wedi’u derbyn a’u nodi.

**(c) Prydles newydd i’r Ganolfan Gymuned** – fel ymateb i gais gan Bwyllgor y Cyngor Cymuned, cytunwyd i gysylltu â Chyngor Sir Ddinbych ynghylch prydles newydd i’r ganolfan gymuned, gan fod y brydles wreiddiol wedi dod i ben ers tro.

**14. EITEM AR GYFER Y CYFARFOD NESAF** - **(i) Prosiectau yn y dyfodol - Cae chwarae yn y gymuned** - tynnwyd sylw ar y ffaith bod cymorth grant ar gael a chytunwyd i ystyried y posibilrwydd o sefydlu cae chwarae yn y gymuned.

**1****5. DYDDIAD A THREFNIADAU’R CYFARFOD NESAF** – cytunwyd i gynnal cyfarfod nesaf y Cyngor Cymuned yn y Ganolfan Gymuned ar 30 Gorffennaf 2025.